
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1093-lē

	
	(prot. Nr. 31, 21. §)




Par sabiedrības vajadzībām nepieciešamās nekustamā īpašuma Biķernieku ielā 238, Rīgā (kadastra Nr. 01001232026), daļas atsavināšanu


[bookmark: _Hlk121325913][bookmark: _Hlk221702885]Pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 16. punktu, 73. panta ceturto daļu, Sabiedrības vajadzībām nepieciešamā nekustamā īpašuma atsavināšanas likuma 4. un 7.1 pantu, 9. panta pirmo daļu, 11. un 12.1 pantu, 20. panta pirmo daļu, 29.1 panta pirmo daļu un 29.2 pantu, Zemes ierīcības likuma 5. panta 4. punktu, 8. panta pirmās daļas 3. punktu, Civillikuma 1068. un 2002. pantu, Dzīvokļa īpašuma likuma 2. panta otro daļu un 4. panta pirmās daļas 3. punktu, Ministru kabineta 15.03.2011. noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam” 36.1. apakšpunktu, ņemot vērā Rīgas domes 08.07.2026. lēmumu Nr. RD-26-897-lē “Par Rīgas attīstības programmas 2022.–2027. gadam aktualizētā Rīcības plāna un Investīciju plāna 2026. un 2027. gadam apstiprināšanu” (Investīciju plāna 2026. un 2027. gadam projekta ID APS0957.08), Rīgas domes 04.07.2017. iekšējos noteikumus Nr. 2 “Sabiedrības vajadzībām nepieciešamo nekustamo īpašumu atsavināšanas kārtība Rīgas valstspilsētas pašvaldībā”, Rīgas domes Satiksmes un transporta lietu komitejas (tagad – Rīgas domes Ārtelpas un mobilitātes komiteja) 12.05.2025. lēmumu “Par atzinuma sniegšanu par zemesgabalu atsavināšanu gājēju un veloceliņa izbūvei Biķernieku ielā, posmā no TC “IKEA” līdz pilsētas robežai” (sēdes prot. Nr. 89, 1. §), Rīgas domes Pilsētas īpašuma komitejas 30.06.2026. lēmumu “Par 23.03.2026. un 18.05.2026. noteikto atsavināšanas atlīdzību un nosacītās cenas apstiprināšanu, kā arī 2026. gada objektu iegādes saraksta papildināšanu” (sēdes prot. Nr. 20, 33. §), SIA “GEOPOLS.LV” zemes vienības ar kadastra apzīmējumu 01001232026 (Biķernieku iela 238, Rīga) 26.11.2025. sadales plānu, sabiedrības ar ierobežotu atbildību “EIROEKSPERTS” 05.01.2026. novērtējumu Nr. L15664/ER/2025, dzīvokļu īpašnieku pārstāvja 04.03.2026. iesniegumu (reģistrēts Klientu apkalpošanas vienotajā informācijas sistēmā ar Nr. 349870), Rīgas dome nolemj: 

[bookmark: _Hlk180482681][bookmark: _Hlk225423312][bookmark: _Hlk163894359]	1. Atsavināt sabiedrības vajadzībām nepieciešamo nekustamā īpašuma Biķernieku ielā 238, Rīgā (kadastra Nr. 01001232026; turpmāk – Nekustamais īpašums), sastāvā esošās zemes vienības (kadastra apzīmējums 01001232026) ar kopējo platību 2086 m2 daļu 92 m2 platībā, kas uzrādīta SIA “GEOPOLS.LV” zemes vienības ar kadastra apzīmējumu 01001232026 (Biķernieku iela 238, Rīga) 26.11.2025. sadales plānā ar apzīmējumu “A” (turpmāk – Zemes vienības daļa “A”), to pērkot par atlīdzību 3613,54 euro (trīs tūkstoši seši simti trīspadsmit euro un 54 centi), ievērojot, ka:
[bookmark: _Hlk164073683][bookmark: _Hlk163893030]1.1. Zemes vienības daļa “A” atrodas transporta infrastruktūras teritorijā (Biķernieku ielas sarkanajās līnijās) un ir nepieciešama Pašvaldību likuma 4. panta pirmās daļas 3. punktā noteiktās pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību – izpildes nodrošināšanai, konkrēti, projekta “Velo un gājēju infrastruktūras izbūve Biķernieku ielas posmā no Juglas ielas līdz Ropažu novada robežai” (projekta ID APS0957.08) īstenošanai;
1.2. Zemes vienības daļa “A” zemes ierīcības ceļā nodalāma no zemes vienības (kadastra apzīmējums 01001232026) un reģistrējama Nekustamā īpašuma valsts kadastra informācijas sistēmā un zemesgrāmatā;
1.3. Nekustamā īpašuma sastāvā esošā būve (kadastra apzīmējums 01001232026001), kas ir trīsstāvu dzīvojamā ēka, kopā ar tai piederīgo zemi ir sadalīta 
12 dzīvokļu īpašumos, tādējādi sadalāmā zemes vienība (kadastra apzīmējums 01001232026) atrodas 12 dzīvokļu īpašnieku (turpmāk visi kopā – Nekustamā īpašuma kopīpašnieki) kopīpašumā;
1.4. saskaņā ar Rīgas pilsētas zemesgrāmatas nodalījuma Nr. 28788 3 IV daļas 1., 2. iedaļā 14.12.2021. veikto 1.1. ierakstu nostiprināta hipotēka par labu akciju sabiedrībai “Citadele banka”;
1.5. saskaņā ar Rīgas pilsētas zemesgrāmatas nodalījuma Nr. 28788 9 III daļas 1. iedaļā 01.06.2007. veikto ierakstu nostiprināta dzīvokļa tiesība līdz mūža galam par labu fiziskai personai;
1.6. saskaņā ar Rīgas pilsētas zemesgrāmatas nodalījuma Nr. 28788 10 IV daļas 
1., 2. iedaļā 15.09.2026. veikto 3.1. un 3.2. ierakstu nostiprināta hipotēka par labu sabiedrībai ar ierobežotu atbildību “Digital Investment MGMT”.

2. Noteikt, ka lēmuma 1. punktā minētā atlīdzība tiek samaksāta Nekustamā īpašuma kopīpašniekiem atbilstoši Nekustamā īpašuma vērtējumā norādītajam apmēram:
2.1. dzīvokļa Nr. 1 kopīpašniekiem  126,17 euro (viens simts divdesmit seši euro un 17 centi) un 168,22 euro (viens simts sešdesmit astoņi euro un 22 centi) apmērā; 
2.2. dzīvokļa Nr. 2 īpašniekam  287,26 euro (divi simti astoņdesmit septiņi euro un 26 centi) apmērā;
2.3. dzīvokļa Nr. 3 īpašniekam  301,16 euro (trīs simti viens euro un 16 centi) apmērā;
2.4. dzīvokļa Nr. 4 īpašniekam  253,40 euro (divi simti piecdesmit trīs euro un 40 centi) apmērā;
2.5. dzīvokļa Nr. 5 īpašniekam  253,76 euro (divi simti piecdesmit trīs euro un 76 centi) apmērā;
2.6. dzīvokļa Nr. 6 īpašniekam  383,01 euro (trīs simti astoņdesmit trīs euro un 1 cents) apmērā;
2.7. dzīvokļa Nr. 7 īpašniekam  297,24 euro (divi simti deviņdesmit septiņi euro un 24 centi) apmērā;
2.8. dzīvokļa Nr. 8 īpašniekam – 256,60 euro (divi simti piecdesmit seši euro un 60 centi) apmērā;
2.9. dzīvokļa Nr. 9 īpašniekam  250,55 euro (divi simti piecdesmit euro un 55 centi) apmērā;
2.10. dzīvokļa Nr. 10 īpašniekam  386,81 euro (trīs simti astoņdesmit seši euro un 81 cents) apmērā;
2.11. dzīvokļa Nr. 11 īpašniekam  397,74 euro (trīs simti deviņdesmit septiņi euro un 74 centi) apmērā;
2.12. dzīvokļa Nr. 12 īpašniekam  251,62 euro (divi simti piecdesmit viens euro un 62 centi) apmērā.

3. Noteikt, ka Zemes vienības daļas “A” pirkuma līgumā iekļaujams nosacījums, ka vienlaikus ar pirkuma līguma noslēgšanu Nekustamā īpašuma kopīpašnieki pilnvaro Rīgas valstspilsētas pašvaldības Īpašuma departamentu un/vai zemes ierīkotājus, kuri publiskā iepirkuma procedūras rezultātā ieguvuši tiesības sniegt mērniecības pakalpojumus Rīgas valstspilsētas pašvaldības Īpašuma departamenta vajadzībām, veikt nepieciešamās darbības zemes vienības (kadastra apzīmējums 01001232026) sadalīšanai, lai zemes ierīcības ceļā atdalītu Zemes vienības daļu “A” un reģistrētu to Nekustamā īpašuma valsts kadastra informācijas sistēmā un zemesgrāmatā, kā arī pilnvaro Rīgas valstspilsētas pašvaldību Nekustamā īpašuma kopīpašnieku vārdā veikt visas nepieciešamās darbības Nekustamā īpašuma sadalīšanai un Rīgas valstspilsētas pašvaldības īpašuma tiesību uz Zemes vienības daļu “A” nostiprināšanai zemesgrāmatā.

4. Uzdot Rīgas valstspilsētas pašvaldības Īpašuma departamentam:
4.1. sagatavot un iesniegt Rīgas pilsētas tiesai nostiprinājuma lūgumus par aizlieguma atzīmes – bez Rīgas valstspilsētas pašvaldības rakstveida piekrišanas aizliegts Nekustamo īpašumu atsavināt, sadalīt, dāvināt un apgrūtināt ar lietu un saistību tiesībām – ierakstīšanu Rīgas pilsētas zemesgrāmatas nodalījumos Nr. 28788 1, Nr. 28788 2, Nr. 28788 3, Nr. 28788 4, Nr. 28788 5, Nr. 28788 6, Nr. 28788 7, Nr. 28788 8, Nr. 28788 9, Nr. 28788 10, Nr. 28788 11, Nr. 28788 12 un pārstāvēt Rīgas valstspilsētas pašvaldības intereses, ja tiek pieprasīta minētā Rīgas valstspilsētas pašvaldības rakstveida piekrišana;
4.2. sagatavot Zemes vienības daļas “A” pirkuma līguma projektu, tajā paredzot, ka:
4.2.1. Rīgas valstspilsētas pašvaldība apņemas:
4.2.1.1. ne vēlāk kā 20 dienu laikā pēc pirkuma līguma noslēgšanas samaksāt Nekustamā īpašuma kopīpašniekiem lēmuma 1. punktā minēto atlīdzību lēmuma 2. punktā noteiktajā apmērā. Ja Nekustamā īpašuma kopīpašniekam piederošā Nekustamā īpašuma daļa ir ieķīlāta, tad atlīdzība izmaksājama Sabiedrības vajadzībām nepieciešamā nekustamā īpašuma atsavināšanas likuma 29.1 un 29.2 pantā noteiktajā kārtībā;
[bookmark: _Hlk534629953]4.2.1.2. 12 mēnešu laikā pēc pirkuma līguma noslēgšanas veikt nepieciešamās darbības, nodrošinot lēmuma 1.2. apakšpunktā minēto zemes ierīcības darbu veikšanu, nosakot, ka, ja objektīvu iemeslu dēļ 12 mēnešu laikā nevar veikt nepieciešamās darbības, lai Nekustamā īpašuma valsts kadastra informācijas sistēmā un zemesgrāmatā reģistrētu zemes ierīcības rezultātā jaunizveidotās zemes vienības, Rīgas valstspilsētas pašvaldība var vienpusēji pagarināt šajā punktā paredzēto darbību veikšanas termiņu, par to rakstveidā informējot Nekustamā īpašuma kopīpašniekus;
4.2.1.3. nodrošināt, ka divu mēnešu laikā pēc zemes ierīcības rezultātā jaunizveidoto zemes vienību reģistrēšanas Nekustamā īpašuma valsts kadastra informācijas sistēmā un zemesgrāmatā tiek parakstīti nostiprinājuma lūgumi Rīgas pilsētas tiesai Rīgas valstspilsētas pašvaldības īpašuma tiesību uz Zemes vienības daļu “A” (jaunizveidoto zemes vienību) nostiprināšanai zemesgrāmatā, kā arī lēmuma 4.1. apakšpunktā minētās aizlieguma atzīmes dzēšanai;
4.2.2. Nekustamā īpašuma kopīpašnieki apņemas:
4.2.2.1. veikt nekustamā īpašuma nodokļa savlaicīgu samaksu;
4.2.2.2. nodrošināt Zemes vienības daļas “A” kopšanu un uzturēšanu līdz Rīgas valstspilsētas pašvaldības īpašuma tiesību uz Zemes vienības daļu “A” nostiprināšanai zemesgrāmatā ar nosacījumu, ja netiek uzsākti lēmuma 4.2.2.3. apakšpunktā minētie būvniecības darbi;
4.2.2.3. piekrist būvniecības darbu veikšanai Zemes vienības daļā “A” pēc pirkuma līguma noslēgšanas;
4.2.2.4. izdot lēmuma 3. punktā minēto pilnvaru.

5. Noteikt, ka Zemes vienības daļa “A” par lēmuma 1. punktā minēto atlīdzību un ar šajā lēmumā minētajiem nosacījumiem ir pērkama arī no Nekustamā īpašuma iespējamiem nākamajiem ieguvējiem, ja tādi ir pirkuma līguma noslēgšanas brīdī un ja viņu īpašuma tiesības ir ierakstītas zemesgrāmatā.

[bookmark: _Hlk63152513]6. Noteikt, ka visus nepieciešamos izdevumus saistībā ar Zemes vienības daļas “A” iegūšanu Rīgas valstspilsētas pašvaldības īpašumā, tostarp izdevumus par zemes ierīcības darbiem Nekustamā īpašuma sadalīšanai, maksu par Valsts zemes dienesta sniegtajiem pakalpojumiem, zemesgrāmatu kancelejas nodevas un izdevumus par notariālajiem pakalpojumiem, sedz Rīgas valstspilsētas pašvaldība.

7. Uzdot Rīgas valstspilsētas pašvaldības Finanšu departamentam samaksāt lēmuma 1. punktā minēto atlīdzību no Rīgas valstspilsētas pašvaldības pamatbudžeta programmas 01.32.00. “Zemes, uz kuras atrodas pašvaldības institūcijas, atpirkšana un nekustamā īpašuma iegāde pašvaldības izpildinstitūciju vajadzībām” līdzekļiem.

8. Uzdot Rīgas valstspilsētas pašvaldības Īpašuma departamentam samaksāt lēmuma 6. punktā minētos izdevumus no Rīgas valstspilsētas pašvaldības pamatbudžeta programmas 03.01.00. “Rīgas valstspilsētas pašvaldības Īpašuma departamenta darbības un nekustamā īpašuma izmantošanas procesu nodrošinājums” līdzekļiem.

[bookmark: _Hlk155958984]9. Noteikt, ka valdījuma tiesības uz Zemes vienības daļu “A” pēc lēmuma 1. punktā minētās atlīdzības samaksas īsteno Rīgas valstspilsētas pašvaldības Ārtelpas un mobilitātes departaments.

[bookmark: _Hlk121325932][bookmark: _Hlk167208174]10. Rīgas valstspilsētas pašvaldības Īpašuma departaments, Rīgas valstspilsētas pašvaldības Finanšu departaments un Rīgas valstspilsētas pašvaldības Ārtelpas un mobilitātes departaments atbilstoši savai kompetencei ir atbildīgi par lēmuma izpildi.







Pielikumā:	SIA “GEOPOLS.LV” zemes vienības ar kadastra apzīmējumu 01001232026 (Biķernieku iela 238, Rīga) 26.11.2025. sadales plāns.

